CIE-10

A CIE-10 é o acrónimo da décima edición da Clasificación Internacional de Doenzas (en inglés, ICD, International Statistical Classification of Diseases and Related Health Problems). Determina a clasificación e codificación das doenzas e unha ampla variedade de signos, síntomas, feitos anormais, denuncias, circunstancias sociais e causas externas de danos e/ou enfermidade.WHO. Classifications. International Classification of Diseases (ICD). Consultado o 04/10/2015. 

Historia

A CIE foi publicada pola Organización Mundial da Saúde (OMS). Emprégase a nivel internacional para fins estadísticos relacionados con morbilidade e mortalidade, os sistemas de reintegro e soportes de decisión automática en medicina. Este sistema está deseñado para promover a comparación internacional da recolección, procesamento, clasificación e presentación destas estadísticas. A CIE é a clasificación central da WHO Family of International Classifications (WHO-FIC) (en galego, a Familia de Clasificacións Internacionais da OMS).The WHO Family of International Classifications. WHO. Consultado o 9/10/2015. 

A lista CIE-10 ten a súa orixe na «Lista de causas de morte», da cal a primeira edición  realizouna o Instituto Internacional de Estadística en 1893. A OMS fíxose cargo da mesma en 1948, na sexta edición, a primeira en incluír tamén causas de morbilidade. A día de hoxe, a lista en vigor é a décima, e a OMS segue a traballar nela.

A CIE-10 desenvolveuse en 1992 e o seu propósito foi rastrexar estadísticas de mortalidade. A OMS publica actualizacións menores anuais e actualizacións maiores cada tres anos.

Posteriormente, algúns países teñen creado as súas propias extensións do código CIE-10. Por exemplo, Australia presentou a súa primeira edición, a «CIE-10-AM» en 1998; Canadá publicou a súa versión no 2000, a «CIE-10-CA». Alemaña tamén ten a súa propia extensión, a «CIE-10-GM».

Nos Estados Unidos de América, engadiuse o anexo co sistema de clasificación de procedementos, o ICD-10-PCS. A pesar de que xa utilizan o manual de procedementos, os Estados Unidos e Porto Rico estanse a preparar para a posta en funcionamento do Sistema de Clasificación de Enfermidades para comezar en outubro de 2015.

Codificación

Cada afección pode ser asignada a unha categoría e recibir un código de até seis caracteres de lonxitude (en formato de X00.00). Cada unha de tales categorías pode incluír un grupo de doenzas similares. Os seguintes códigos empréganse pola Clasificación Estadística Internacional de Doenzas e Problemas Relacionados coa Saúde.
+ Clasificación Estadística Internacional de Doenzas e Problemas relacionados coa Saúde Capítulo  Códigos  Título I  A00-B99  Certas doenzas infecciosas e parasitarias II  C00-D48  Neoplasias III  D50-D89  Doenzas do sangue e dos órganos hematopoéticos e outros trastornos que afectan o mecanismo da inmunidade IV  E00-E90  Doenzas endócrinas, nutricionais e metabólicas V  F00-F99  Trastornos mentais e do comportamento VI  G00-G99  Doenzas do sistema nervioso VII  H00-H59  Doenzas do ollo e os seus anexos VIII  H60-H95  Doenzas do ouvido e da apófise mastoide IX  I00-I99  Doenzas do sistema circulatorio X  J00-J99  Doenzas do sistema respiratorio XI  K00-K93  Doenzas do aparato dixestivo XII  L00-L99  Doenzas da pel e do tecido subcutáneo XIII  M00-M99  Doenzas do sistema osteomuscular e do tecido conectivo XIV  N00-N99  Doenzas do aparato xenitourinario XV  O00-O99  Embarazo, parto e puerperio XVI  P00-P96  Certas afeccións orixinadas no período perinatal XVII  Q00-Q99  Malformacións conxénitas, deformidades e anomalías cromosómicas XVIII  R00-R99  Síntomas, signos e feitos anormais clínicos e de laboratorio, non clasificados noutra parte XIX  S00-T98  Traumatismos, envelenamentos e algunhas outras consecuencias de causa externa XX  V01-Y98  Causas externas de morbilidade e de mortalidade XXI  Z00-Z99  Factores que inflúen no estado de saúde e contacto cos servizos de saúde XXII  U00-U99  Códigos para situacións especiais

 Notas 

 Véxase tamén 
 Ligazóns externas 
 CIE-10 en castelán, Ministerio de Sanidad de España
 Convertidor de CIE-9 a CIE-10 en español, Ministerio de Sanidad de España
 Conversor de códigos CIE-9 a CIE-10 y búsqueda de códigos CIE-10 en español 
 Descargar ou consultar en liña

Categoría:Termos médicos
Categoría:Medicina
Categoría:Doenzas